**KANDAVAS NOVADA SPORTA LAUREĀTS 2018**

**Nolikums**

**Mērķis:**  apzināt un godināt personas par sasniegtajiem panākumiem sportā vai sporta nozares attīstībā, sveicot sportistus, sporta komandas, kā arī citas personas, kuras ir atbalstījušas vai veicinājušas sporta nozares attīstību Kandavas novadā. Iepazīstināt novada iedzīvotājus ar 2018. gada novada sportistu un komandu sasniegumiem. Motivēt sportistus gatavoties 2019. gada startiem, kā arī citus novada iedzīvotājus nodarboties ar sportu un aktīvu dzīvesveidu.

**Organizators:** Kandavas novada Kultūras un sporta pārvalde.

**Laiks un vieta:** 2019. gada 15. februāris, plkst. 20:00, Kandavas kultūras nams.

**Dalībnieki:** Sportisti un sporta entuziasti, kuri savu sportisko gaitu laikā ir guvuši panākumus Kandavas novadā, kā arī nesuši Kandavas vārdu ārpus Kandavas novada, sportistu treneri, sporta pasākumu organizatori, sporta atbalstītāji.

**Nominācijas:**

* Gada sportists/te
* Gada jaunais sportists,
* Labākā komanda,
* Labākais treneris/sporta skolotājs,
* Sporta atbalstītājs,
* Labākais sportists tehniskajos sporta veidos,
* Mūža ieguldījums sportā,
* Entuziasts sportā,
* Gada populārākais sportists.

**Prasības pretendentiem:**

 Uz nomināciju **gada sportists/te** var pretendēt sportisti, kuri 2017. gadā pārstāvējuši Kandavu vai nesuši Kandavas vārdu ārpus Kandavas novada.

 Uz nomināciju **gada jaunais sportists** var pretendēt sportisti, kuri vēl nav sasnieguši pilngadību un ar saviem sportiskajiem rezultātiem nesuši Kandavas vārdu ārpus Kandavas novada.

Uz nomināciju **labākā komanda** var pretendēt sporta spēļu komanda, kura darbojas kādā no Kandavas novada reģistrētajām sporta biedrībām un organizācijām.

Uz nomināciju **labākais treneris/sporta skolotājs** var pretendēt treneri, kuru audzēkņi, komandas, sportisti 2018. gada sezonā sasnieguši labus rezultātus un nesuši Kandavas vārdu ārpus Kandavas novada.

Uz nomināciju **sporta atbalstītājs** var pretendēt cilvēks vai cilvēku grupa, uzņēmējs, kura ar saviem darbiem vai finansiālo atbalstu ir palīdzējuši novada sportistiem sasniegt labus rezultātus 2018. gada sezonā.

Uz nomināciju **labākais sportists tehniskajos sporta veidos** var pretendēt tehnisko sporta veidu pārstāvis, kurš dod, vai ir devis būtisku ieguldījumu Kandavas novada popularizēšanā un sasniedzis ievērojamus rezultātus kādā no tehniskajiem sporta veidiem ārpus Kandavas novada.

Nominācijas **mūža ieguldījums sportā** pretendents var būt ar sportu saistīts cilvēks, kurš visa sava mūža garumā ir piedalījies novada sporta dzīvē un sekmējis tā attīstību.

Nominācijas **entuziasts sportā,** pretendents var būt jebkurš sportists vai atbalstītājs, kurš ar savām darbībām popularizē veselīgu dzīvesveidu un ir sekmējis novada sporta attīstību un popularizējis Kandavas novadu.

Nominācijas **populārākais sportists** pretendents var būt jebkurš sportists, kurš ir ieguvis atpazīstamību ar savu sportisko sniegumu Kandavas novada sporta sacensībās.

**Kandidātus šiem apbalvojumiem var ieteikt jebkurš novada iedzīvotājs, aizpildot anketu internetā un Kandavas sporta hallē, tām paredzētās kastēs. Anketas elektroniski atrodamas** [**www.kandava.lv**](http://www.kandava.lv) **sadaļā Sports un Facebook.com zem konta Kandavas novads.**

**Komisija:**

Iedzīvotāju ieteikumus apbalvojumiem izskatīs un izvērtēs Kandavas novada sporta padome ar pieaicinātiem speciālistiem.